การระบาดทั่วของโควิด-19 ในสาธารณรัฐประชาชนลูฮันสค์

**การระบาดทั่วของไวรัสโคโรนาในสาธารณรัฐประชาชนลูฮันสค์** (; ЛНР) ซึ่งเป็นรัฐที่ไม่ได้รับการรับรองในอาณาเขตของประเทศยูเครน ได้รับการยืนยันในเดือนมีนาคม 2020 สำหรับส่วนอื่นของประเทศยูเครน ดูที่ การระบาดทั่วของโควิด-19 ในประเทศยูเครน

## ภูมิหลัง
เมื่อวันที่ 12 มกราคม พ.ศ. 2563 องค์การอนามัยโลก (WHO) ประกาศยืนยันว่า ไวรัสโคโรนาสายพันธุ์ใหม่เป็นสาเหตุของอาการป่วยในระบบทางเดินหายใจเป็นกลุ่มของประชาชนในนครอู่ฮั่น มณฑลหูเป่ย์ ประเทศจีน ซึ่งได้รายงานไปยังองค์การอนามัยโลกเมื่อวันที่ 31 ธันวาคม พ.ศ. 2562

อัตราการเสียชีวิตของผู้ป่วยโรคโควิด-19 นั้นต่ำกว่าโรคซาร์สในปี พ.ศ. 2546 มาก แต่มีอัตราการแพร่เชื้อที่สูงกว่ามาก โดยมีจำนวนผู้เสียชีวิตอย่างมีนัยสำคัญ

## เส้นเวลา

### มีนาคม 2563
ผู้ป่วยกรณีแรกได้รับการยืนยันในวันที่ 30 มีนาคม 

### เมษายน 2563
ในวันที่ 4 เมษายน ผู้ป่วยยืนยันได้รับการยืนยันเป็นกรณีที่สอง ในวันที่ 5 เมษายนมีการยืนยันผู้ป่วย 4 รายในสาธารณรัฐประชาชนลูฮันสค์

ในวันที่ 8 เมษายน มีผู้ป่วยยืนยัน 6 รายและมีผู้รักษาหายแล้ว 1 ราย ในวันที่ 10 เมษายนมีกรณีที่ยืนยันแล้ว 8 ราย

เมื่อวันที่ 15 เมษายน มีการรายงานกรณีผู้ป่วยยืนยัน 17 รายในสาธารณรัฐประชาชนลูฮันสค์

วันที่ 23 เมษายน มีผู้ป่วย 48 รายได้รับการยืนยันการติดเชื้อ มีผู้หายป่วยแล้ว 7 ราย และมีผู้ได้รับการยืนยันว่าติดเชื้อโควิด-19 เสียชีวิตด้วยโรคหลอดเลือดหัวใจ 1 ราย

เมื่อวันที่ 28 เมษายนมีการยืนยันการติดเชื้อ 119 รายในสาธารณรัฐประชาชนลูฮันสค์

วันที่ 30 เมษายนกระทรวงสาธารณสุขของสาธารณรัฐประชาชนลูฮันสค์ รายงานผู้ป่วยยืนยัน 129 ราย โดยมี 49 รายในเมืองเปอโวมายสก์ (), 21 รายในเมืองสตาคานอฟ (), 15 รายในสเวอร์ดลอฟสก์ (), 17 รายในเมืองลูฮันสค์ (), 8 รายในอัลเชฟสก์ (), 2 รายในบริอันกา (), 3 รายในเมืองเปเรวาลสก์ () มีผู้ป่วย 12 รายที่ได้รับอนุญาตให้ออกจากโรงพยาบาล ในขณะเดียวกันฝ่ายรัฐบาลของยูเครนได้ประเมินว่ามีกรณีผู้ป่วยยืนยันมากกว่า 400 รายในส่วนที่ถูกยึดครองของแคว้นโดเนตสค์และลูฮันสค์ และสงสัยในการรายงานจำนวนผู้ป่วยที่ประกาศโดยฝ่ายแบ่งแยกดินแดน

### พฤษภาคม 2563
วันที่ 5 พฤษภาคม มีการยืนยันผู้ติดเชื้อไวรัส 162 รายในสาธารณรัฐประชาชนลูฮันสค์ และมีผู้เสียชีวิตเป็นแพทย์จากเมืองเปอโวมายสก์ 1 ราย

ในวันที่ 8 พฤษภาคม มีผู้ป่วยยืนยันการติดเชื้อ 232 รายในสาธารณรัฐประชาชนลูฮันสค์ 

เมื่อวันที่ 14 พฤษภาคม มีผู้ป่วยยืนยัน 308 ราย และมีผู้ที่รักษาหายแล้ว 53 ราย

วันที่ 18 พฤษภาคม มีการยืนยันผู้ติดเชื้อ 328 ราย ผู้ป่วยที่รักษาหายแล้ว 111 ราย และมีผู้เสียชีวิต 4 ราย

ในวันที่ 25 พฤษภาคม มีผู้ป่วยยืนยัน 384 ราย โดยมีผู้ที่ได้รับอนุญาตให้ออกจากโรงพยาบาลแล้ว 179 ราย และจำนวนผู้เสียชีวิตอยู่ที่ 5 ราย

### มิถุนายน 2563
เมื่อวันที่ 5 มิถุนายน มีการยืนยันผู้ติดเชื้อ 429 ราย มีผู้ป่วยที่รักษาหายแล้ว 341 ราย และมีผู้เสียชีวิต 9 ราย

เมื่อวันที่ 25 มิถุนายน มีผู้ป่วยยืนยันทั้งหมด 494 รายในสาธารณรัฐประชาชนลูฮันสค์ และมีผู้เสียชีวิต 11 ราย

## ปฏิกิริยาของรัฐบาลยูเครน
กระทรวงเพื่อการผนวกคืนดินแดนซึ่งถูกยึดครองชั่วคราวในแคว้นลูฮันสค์ของยูเครนอ้างว่า ในดินแดนดังกล่าวซึ่งไม่ได้ถูกควบคุมโดยรัฐบาลของยูเครน สถานการณ์จริงของการเกิดการระบาดของโรคโควิด-19 ไม่ได้มีการรายงานจำนวนที่แท้จริง ตามที่กระทรวงระบุในเขตการปกครองที่ควบคุมโดยฝ่ายแบ่งแยกดินแดน (ЛНР) ผู้ที่มีอาการคล้ายกับโควิด-19 จะได้รับการวินิจฉัยว่าเป็นโรคซาร์ส โดยคาดว่ามีจำนวนประมาณ 10,000 คน

หน่วยความมั่นคงของยูเครนกล่าวว่า ณ วันที่ 3 เมษายน มีผู้ที่มีอาการของโรคโควิด-19 ในเมืองกาลิอิฟกา (; กลุ่มแบ่งแยกดินแดนเรียกว่า สตาคานอฟ ) ซึ่งเป็นเมืองสำคัญในแคว้นลูฮันสค์ เสียชีวิต 13 ราย

และได้ออกคำเตือนว่า ฝ่ายที่ปกครองดินแดนที่ถูกแบ่งแยกในแคว้นลูฮันสค์ ได้ทำการกักกันในสามเมืองคือ ครูสตาลนี (), อันตราซิต () และ เปอโวมายสก์ ()

## เชิงอรรถ

## อ้างอิง

หมวดหมู่:การระบาดทั่วของโควิด-19 แบ่งตามประเทศ
หมวดหมู่:การระบาดทั่วของโควิด-19 ในประเทศยูเครน
หมวดหมู่:สาธารณรัฐประชาชนลูฮันสค์